  Майя Бывальцева Удмурт кун университетлэн кивалтӥсезлэн интыужаз адямиосты ӵектон ужрадэз 20-тӥ толшорозь нуозы. Ректорез быръён радлыкен ужкагаз дышетсконнилэн нимлыко сайтаз шараямын. 31-тӥ толшоре тодосчиослэн кенешсы интыуже кандидатъёслэсь лыдметсэс юнматыны кулэ. Бӧрысь ӵектэм муртъёсты эскерозы Удмуртилэн тӧроез Александр Соловьёв но элькунысь вылӥ дышетсконниослэн ректоръёссылэн кенешсы. Быръёнъёсы пыриськисьёслэсь лыдметсэс 9-тӥ тулыспалозь Россиысь дышетонъя но тодосъя министерствое сётыны кулэ. Собере быръёнъёсты ортчытон дыр пусъемын луоз. Та дыре Удмурт кун университетэн кивалтэ Галина Мерзлякова. Со вылӥ дышетсконнилэн ректорез луиз 2012-тӥ арын. Солэн ужоскетъёсылэн дырыз таяз арын оштолэзе йылпумъяське. Ватсалом, 27-тӥ тулыспалэ Ижкарысь техникая кун университетлэсь ректорзэ быръёнъёс ортчозы. Россиысь дышетонъя но тодосъя министерстволэн аттестаци ӧриез куинь кандидатъёсты умоен лыдъяз: Раиль Галиахметовез, Валерий Граховез но Ольга Малинаез. Тегъёс: Дышетон УдГУ Ижкар быръёнъёс Удмуртия  